खराब मौसमका कारण रोकिए पर्यटक
नेपाली भूमि लाप्चाबाट मानसरोवर कैलाशको दर्शन गर्न गएका ५६ पर्यटकको टोली लिमीको ताक्चीमा रोकिएको छ । दर्शन गरेर फर्किएको यो टोली खराब मौसमको कारण हेलिकोप्टर उडान नहुँदा ताक्चीमा रोकिको हो ।  मानसरोवर कैलाशको दर्शन गरेर सोमबार सिमकोट आउनुपर्ने ५६ जना धार्मिक पर्यटक ताक्चीमै रोकिएको ट्रेकर सोसाइटीका प्रबन्धक प्रह्लाद लिम्बूले जानकारी दिनुभयो । ती पर्यटकलाई हेलिकोप्टरबाट सिमकोट ल्याउने कार्यक्रम रहेको भए पनि खराब मौसमका कारण हेलिकोप्टरले उडान भर्न नसकेपछि पर्यटक ताक्चीमै रोकिएका हुन् । त्यस्तै खराब मौसमकै कारण लाप्चाबाट मानसरोवर कैलाशको दर्शन गर्न ताक्ची पुगेका ९४ जना पर्यटक पनि रोकिएका छन् । खराब मौसमका कारण यो टोलीले कैलाश दर्शन गर्न सकेको छैन ।
हुम्ला समाचारदाताहुम्ला, भदौ १४ गते । नेपाली भूमि लाप्चाबाट मानसरोवर कैलाशको दर्शन गर्न गएका ५६ पर्यटकको टोली लिमीको ताक्चीमा रोकिएको छ । दर्शन गरेर फर्किएको यो टोली खराब मौसमको कारण हेलिकोप्टर उडान नहुँदा ताक्चीमा रोकिको हो ।मानसरोवर कैलाशको दर्शन गरेर सोमबार सिमकोट आउनुपर्ने ५६ जना धार्मिक पर्यटक ताक्चीमै रोकिएको ट्रेकर सोसाइटीका प्रबन्धक प्रह्लाद लिम्बूले जानकारी दिनुभयो । ती पर्यटकलाई हेलिकोप्टरबाट सिमकोट ल्याउने कार्यक्रम रहेको भए पनि खराब मौसमका कारण हेलिकोप्टरले उडान भर्न नसकेपछि पर्यटक ताक्चीमै रोकिएका हुन् । त्यस्तै खराब मौसमकै कारण लाप्चाबाट मानसरोवर कैलाशको दर्शन गर्न ताक्ची पुगेका ९४ जना पर्यटक पनि रोकिएका छन् । खराब मौसमका कारण यो टोलीले कैलाश दर्शन गर्न सकेको छैन । सोमबार नै हेलिकोप्टरबाट लेकधिङ्गाबाट ताक्ची जानुपर्ने ६३ जना पर्यटक पनि जान नपाएपछि पैदल मार्गबाट सिमकोट ल्याइएको छ । ती पर्यटकलाई सिमकोट ल्याएर हेलिकोप्टरमा सिधै ताक्ची लैजाने कार्यक्रम रहेको भए पनि उडान नभएका कारण त्यो पनि सम्भव नभएको हो । यता सिमकोटमा रहनुभएका ४५ जना पर्यटक पनि लेकधिङ्गा जान नपाएपछि सिमकोटमै रोकिनुभएको छ । सोमबार १०८ जना पर्यटक ताक्ची जान नपाएपछि सिमकोट रोकिनुभएको छ । खराब मौसमका कारण नेपालगञ्जबाट कुनै उडान नभएपछि ८२ जना पर्यटक उतै रोकिएको लिम्बूले बताउनुभयो । लाप्चाबाट मानसरोवर कैलाश दर्शन गर्न हालसम्म ३४३ जना पर्यटक हुम्ला भित्रिएका छन् । पाँच दिनयता लगातार पर्यटक हुम्ला भित्रिने क्रम जारी रहेको भए पनि सोमबार भने पर्यटक जिल्लामा भित्रिने कार्य हुन सकेन ।  भदौ १९ गते (सेप्टेम्बर ४)मा भारतीय सद्गुरु (जग्गी वासुदेव) सिमकोट आइपुग्ने कार्यक्रम रहेको छ । सद्गुरुसहित एक हजार चार सय धार्मिक पर्यटकले कैलाश मानसरोवरको दर्शन गर्नेछन् ।     